钦定古今图书集成/明伦汇编/闺媛典/第168卷 > 韩埙妻项氏
## 钦定古今图书集成/明伦汇编/闺媛典/第168卷 > 韩埙妻项氏

按《馀姚县志》：“项氏，韩埙妻，名昭。少阅书史，能操翰制
词，智巧绝伦，归韩克修妇事。年二十三，埙遘疾不起，
昭痛绝欲俱死，念母早寡，恐伤其心，乃隐忍苟延。乡
之少年慕昭者，争赂其伯氏求之，昭皆峻拒，居恒备
刀自卫。一日，谋者候其展墓，将劫诸涂，会与母兄同
行，不获逞，则为流言诟辱于路，昭乃掷刀曰：‘谋者智
穷，故辱吾以自退耳’。”是后果息。立伯少子银生为埙，
后亲授书拓，复旧业。邑人钱德洪作《释刀传》以表之。